*ซะกง โนะ ซะกุระ*  หน้าตำหนัก ชิชินเด็ง พระราชวังเกียวโต
**ฮานะโนะเอ็ง** (ญี่ปุ่น: 花宴; Hana no En; วสันต์สังสรรค์; อังกฤษ: Festival of the Cherry Blossoms หรือ Under the Cherry bossoms) เป็นบทที่ 8 ของตำนานเก็นจิ ผลงานของ มุราซากิ ชิคิบุ จากทั้งหมด 54 บท

ที่มาของชื่อบทฮะนะโนะเอ็ง
-------------------------

**ฮะนะ**  (花) ในภาษาญี่ปุ่นแปลว่า ดอกไม้ ในชื่อบท *ฮะนะโนะเอ็ง* ของตำนานเก็นจิ มีความหมายโดยตรงถึง *ซะกงโนะซะกุระ* ( 左近桜 sakon no sakura) ที่ปลูกในพระราชวังของเมืองเฮอันเคียว

**ซะกงโนะซะกุระ** - *ซากุระเบื้องซ้าย*  (左近桜 sakon no sakura) คือ ต้นซากุระ หน้าตำหนัก ชิชินเด็ง  ซึ่งเป็นท้องพระโรงของเกียวโตะโกะโชะ (京都御所 Kyoto gosho) หรือ พระราชวังเกียวโต ที่ใช้ในราชพิธีสำคัญต่าง ๆ ตั้งแต่ยุคเฮอัน 

**ซะกง** (左近) แปลว่า เบื้องซ้าย *ซะกงโนะซะกุระ*  นั้น หากเดินลงจากบันไดของตำหนักชิชินเด็ง ต้นซากุระจะปลูกที่ตีนบันไดด้านซ้ายมือ ในทิศทางที่เดินลงจากตำหนัก ส่วน *อุกงโนะทะชิบะนะ*  - *ต้นส้มทะชิบะนะเบื้องขวา* (右近橘 ukon on Tachibana) คือต้นส้มทะชิบะนะ ที่ปลูกตรงข้ามกับ ซะกงโนะซะกุระ ปลูกที่ตีนบันไดด้านขวามือ ในทิศทางที่เดินลงจากตำหนักชิชินเด็ง 

ในเรื่อง ตำนานเก็นจิ ยังมีการเปรียบเทียบ *ฮิกะรุเก็นจิ* เป็นดั่ง ดอกซากุระเบื้องซ้าย *โทโนะจูโจ* เป็นดัง ดอกส้มทะชิบะนะเบื้องขวา เป็นการสื่อว่า บุคคลทั้งสอง ล้วนเพรียบพร้อมทั้งรูปสมบัติและคุณสมบัติ เป็นคู่แข่งที่ไม่แพ้กันเลย

**เอ็ง** (宴) แปลว่า งานเลี้ยง

ชื่อบท **ฮะนะโนะเอ็ง** ในตำนานเก็นจิ หมายถึง งานเลี้ยงฉลองในโอกาสที่*ซะกงโนะซะกุระ* เบ่งบานในฤดูใบไม้ผลิ นั่นเอง

ตัวละครหลักในบท
---------------

* **เก็นจิ**

ยศ ไซโช อายุ 20 ปี

* **จักรพรรดิคิริสึโบะ**

พระราชบิดาของเก็นจิ

* **ฟุจิตสึโบะ**

จักรพรรดินีในจักรพรรดิคิริสึโบะ พระราชมารดาเลี้ยง ของเก็นจิ อายุ 25

* **องค์รัชทายาท**

พี่ชายต่างมารดาของเก็นจิ

* **โทโนะจูโจ**

สหานสนิทและพี่ชายภรรยาของเก็นจิ

* **สะไดจิน**

เสนาบดีฝ่ายซ้าย พ่อตาของเก็นจิ อายุ 54

* **โอะโบะโระซึกิโยะ**

บุตรีคนที่ 6 ของอุไดจิน

* **โคะเระมิตสึ**

คนสนิท และ พี่น้องร่วมแม่นมเดียวกับเก็นจิ

* **โยะชิคิโยะ**

ผู้ติดตามใกล้ชิดของเก็นจิ ผู้ติดตามของเก็นจิ เป็นบุตรชายของเจ้าเมืองเมืองฮาริมะ

* **มุระซะกิ**

ท่านหญิงน้อย ภรรยาในอนาคตของเก็นจิ อายุ 12

* **อุไดจิน**

เสนาบดีฝ่ายขวา ตาขององค์รัชทายาท

เรื่องย่อ
---------

ปลายเดือน 2 งานสังสรรค์ดอกซะกุระบานจัดขึ้นที่ตำหนัก*ชิชินเด็ง* เมื่อล่วงเข้ายามดึกดื่น เก็นจิผู้มึนเมาสุราพยายามลอบเข้าตำหนักฟุจิตสึโบะ ทว่าประตูตำหนักปิดสนิทแน่นหนา เขาเห็นประตูตำหนักโคกิเด็งซึ่งอยู่ใกล้เคียงแง้มอยู่ จึงลอบเข้าไป ณ โถงทางเดิน เก็นจิพบกับธิดาคนที่ 6 ของอุไดจิน นางกำลังชมจันทร์สลัวในคืนฤดูใบไม้ผลิ พลางเอื้อนบทกวีบทหนึ่งจาก *ชินโคะคินวะกะชู*แต่งโดย *โอเอะ โนะ จิซะโตะ* ว่า

朧月夜 (おぼろづきよ) に似 (に) るものぞなき

*Oborozukiyo ni niru mono zo naki* *โอะโบะโระซึกิโยะ นิ นิรุ โมะโนะ โซะ นะกิ*

> *งามใดเปรียบงามจันทร์สลัวทอแสงหม่นมัวทั่วนภาฟ้าวสันต์*
> 
> 

เก็นจิคว้าชายแขนเสื้อของนางไว้ พูดคุยกับนาง นางจำเสียงเก็นจิได้ และทั้งสองมีความสัมพันธ์กัน ในคืนจันทร์สลัวหมอกของวันที่ 20 นางไม่ยอมบอกชื่อกับเก็นจิ ทั้งสองแลกเปลี่ยนพัดของกันและกัน ยามฉุกละหุกขณะที่ใกล้รุ่งเช้าผู้คนเริ่มตื่นขึ้นมา เพราะกวีที่นางเอื้อนเอ่ย เก็นจิจึงเรียกนางว่า *โอะโบะโระซึกิโยะ*

ธิดาคนที่ 6 ของอุไดจินนั้น จำต้องอภิเษกกับองค์รัชทายาทในเดือน 4 อุไดจินจัดงานเลี้ยงชมดอกฟุจิในเดือน 3 เขาเชิญเก็นจิมาร่วมงานด้วย ทั้ง ๆ ที่เป็นศัตรูทางการเมืองของกันและกัน ความสง่างามของเก็นจิล้ำเกินกว่าแขกคนใด ๆ ในงาน กระทั่งยังงดงามเหนือดอกฟุจิอันสะพรั่งในสวนเสียอีก หลังจากการแสดงสังคีต เก็นจิแสร้งเป็นเมามาย เข้าไปในเรือนส่วนที่ท่านหญิงธิดาอุไดจินพำนัก เพื่อเสาะหาสตรีเจ้าของพัด เก็นจิเอื้อนบทกวีหน้าม่าน ทันใดนั้น ผู้ตอบบทกวีของเขา ก็คือ *โอะโบะโระซึกิโยะ*นั่นเอง

โอะโบะโระซึกิโยะ
----------------

*โอะโบะโระซึกิโยะ* 
เมฆอัลโตสตราตัส（高層雲、こうそううん、ａｌｔｏｓｔｒａｔｕｓ、アルトストラタス） คือเมฆที่ลอยปกคลุมท้องฟ้าเป็นสีขาวเทาลอยอยู่ที่ระดับความสูงประมาณ ๒-๗ กิโลเมตร บางครั้งอาจเรียกว่า เมฆโอะโบะโระ（朧雲）มักปกคลุมทั่วท้องฟ้า ถ้ามีอยู่บาง ๆ อาจทำให้เกิดร่มขึ้นกับดวงอาทิตย์และดวงจันทร์ แต่โดยทั่วไปแล้วจะเหมือนกับมองผ่านกระจกกรองแสงทำให้เห็นดวงอาทิตย์ได้ไม่ชัดเจน ตรงจุดนี้ทำให้เรามองแล้วแยกเมฆชนิดนี้ออกจากเมฆซีร์โรสตราตัสได้ชัดเจน ถ้าเมฆอัลโตสตราตัสหนาขึ้น จะทำให้บริเวณโดยรอบมืดจนยากที่จะเห็นเงา

*พระจันทร์ที่ถูกเมฆชนิดนี้บดบังอาจเห็นเป็นสีต่าง ๆ เช่น สีทอง สีเงิน สีแดงอ่อน สีเหลือง ที่ญี่ปุ่นเรียกคืนที่พระจันทร์เป็นแบบนี้ว่า โอะโบะโระซึกิโยะ（朧月夜）*

ศึกษาเพิ่มเติม
--------------

* *KYOTO IMPERIAL PALACE - GOSHO* เก็บถาวร 2009-03-09 ที่ เวย์แบ็กแมชชีน Japanese Lifestyle
* KYOTO IMPERIAL PALACE  วิกิพีเดีย ภาษาอังกฤษ

อ้างอิง
-------

1. ↑  ซะกงโนะซะกุระ".Wikipedia ภาษาญี่ปุ่น.
2. ↑  "花の宴　朧月夜の物語 "เก็บถาวร 2010-02-01 ที่ เวย์แบ็กแมชชีน. 試験に出ない古文.
3. ↑  "ฮะนะโนะเอ็ง" เก็บถาวร 2009-02-22 ที่ เวย์แบ็กแมชชีน. The Tale of Genji .Unesco Global Heritage Pavilion.
4. ↑  "高層雲 - เมฆอัลโตสตราตัส" เก็บถาวร 2008-08-17 ที่ เวย์แบ็กแมชชีน. ikamiso.exteen.com.

| * ด
* ค
* ก
*ตำนานเก็นจิ* โดยมูราซากิ ชิกิบุ |
| --- |
| บทในเรื่อง | 
* 1. คิริตสึโบะ
* 2. ฮาฮากิงิ
* 3. อุตสึเซมิ
* 4. ยูงาโอะ
* 5. วากามูราซากิ
* 6. ซูเอ็ตสึมูฮานะ
* 7. โมมิจิโนะกะ
* 8. ฮานะโนะเอ็ง
* 9. อาโออิ
* 10. ซากากิ
* 11. ฮานะชิรุซาโตะ
* 12. ซูมะ
* 13. อากาชิ
* 14. มิอตสึกูชิ
* 15. โยโมงิอุ
* 16. เซกิยะ
* 17. เอะอาวาเซะ
* 18. มัตสึกาเซะ
* 19. อูซูงูโมะ
* 20. อาซางาโอะ
* 21. โอโตเมะ
* 22. ทามากาซูระ
* 23. ฮัตสึเนะ
* 24. โคโจ
* 25. โฮตารุ
* 26. โทโกนัตสึ
* 27. คางาริบิ
* 28. โนวากิ
* 29. มิยูกิ
* 30. ฟูจิบากามะ
* 31. มากิบาชิระ
* 32. อูเมะ กะ เอะ
* 33. ฟูจิ โนะ อูราบะ
* 34. วากานะ ภาคต้น
* 35. วากานะ ภาคปลาย
* 36. คาชิวางิ
* 37. โยโกบูเอะ
* 38. ซูซูมูชิ
* 39. ยูงิริ
* 40. มิโนริ
* 41. มาโบโรชิ

 |
| คูโมงากูเระ | *บทนี้มีเพียงชื่อบทเท่านั้น เป็นเพียงหน้าว่างเปล่า ไม่มีเนื้อหาภายใน แสดงถึงความตายของ ฮิกะรุ เก็นจิ* |
| บทในเรื่อง ภาค อุจิจูโจ | 
* นิโออุ โนะ มิยะ
* โคไบ
* ทาเกกาวา
* ฮาชิฮิเมะ
* ชี กะ โมโตะ
* อาเงมากิ
* ซาวาราบิ
* ยาโดริงิ
* อาซูมายะ
* อูกิฟูเนะ
* คาเงโร
* เทนาไร
* ยูเมะ โนะ อูกิฮาชิ

 |
| ตัวละครหลักในตำนานเก็นจิ | 
* ฮิกะรุ เก็นจิ
* มุราซากิโนะอุเอะ
* โทโนะจูโจ

 |
| ตัวละครหลักในอุจิจูโจ | 
* คะโอะรุ
* นิโออุโนะมิยะ
* ฮะจิโนะมิยะ
* โออิงิมิ
* นาคาโนะกิมิ
* อุกิฟุเนะ

 |
| การดัดแปลง | 
* หนังสือการ์ตูนและนิยายภาพ
* พิพิธภัณฑ์

 |